PROJEKTNI ZADATAK ZA IZRADU STUDIJE IZVEDIVOSTI
Gospodarski centar Osijek, Zgrada 1.

Kontekst i lokacija projekta
Gospodarski centar planiran je kao regionalni poduzetničko-poslovni centar, koji ima za cilj unaprijediti poslovne pomoćne usluge i infrastrukturu za osnivanje, razvoj i širenje  poslovanja te povećati promicanje poduzetništva kroz poboljšanje poduzetničkih vještina, omogućiti lakši pristup informacijama, znanju o mogućnostima razvoja i pristup visokokvalitetnim poslovnim uslugama, kao i infrastrukturi koju nude poduzetničke potporne institucije, izlagačkim aktivnostima, aktivnostima organiziranja edukacija, radionica i prezentacija, te umrežavanja s drugim poslovnim subjektima i institucijama, kako bi ojačali svoje kompetencije i povećali poslovnu konkurentnost.
Cilj projekta izgradnje Gospodarskog centra je razvoj nove poslovne infrastrukture koja će podići gospodarsku vidljivost regije i unaprijediti poduzetničku klimu, razvoj novih proizvoda i usluga malih i srednjih poduzeća, razvoj usluga poduzetničkih potpornih institucija za mala i srednja poduzeća.
Građevinska čestica kčbr. 9701/7 k.o. Osijek budućeg Gospodarskog centra formirana Geodetskim elaboratom GE 350/2020 od 09.06.20, površine je 127.655 m2 u vlasništvu Grada Osijeka. Oblik i veličina građevinske čestice precizno je definirana projektno tehničkom dokumentacijom, vodeći računa o funkcionalnim potrebama Gospodarskog centra i odredbama prostornih planova.
U izradi projektno tehničke dokumentacije predviđeno je etapno i/ili fazno građenje, sve u dogovoru s Naručiteljem, temeljem koje će se ishoditi pojedinačne građevinske dozvole, izvedbeni projekti i troškovnici. Pri tome je vođeno računa kako ti dijelovi čine samostalne uporabne cjeline te stoga njihovo korištenje ne ometa radove na dovršetku preostalih dijelova građevina.

Doprinos Operativnom programu konkurentnost i kohezija 2014.-2020.
U okviru projekta planira se izgradnja i opremanje prostora za promicanje poduzetništva, organizaciju gospodarstvenih događaja ili priredbi, gdje se izlažu, prezentiraju ili prodaju proizvodi, dobra i usluge, razvoj mreže poslovnih komunikacija, podizanje razine obrazovanosti i informiranosti poduzetnika, usluge podrške za MSP–ove, informiranje o izvorima i modelima financiranja, razvoj programa pristupa inozemnim tržištima, uključujući uvjete ulaska i potporu za pripremu strategije širenja na strana tržišta, promidžba, prodaja i suradnja sa stranim partnerima, razvoj programa za rast učinkovitosti proizvodnih pogona, opreme i postupaka, uključujući uvođenje IKT rješenja, međunarodnih standarda i normi, poboljšanje inovacijskog potencijala i komercijalizacija aktivnosti postojećih MSP-ova putem suradnje sa znanstvenom zajednicom i PPI, sve s ciljem ostvarivanja specifičnog cilja 3a2 – „Omogućavanje povoljnog okruženja za razvoj poduzetništva“ fokusiranjem na unapređenje poslovnih pomoćnih usluga i infrastrukture za osnivanje, razvoj i širenje poslovanja te na povećano promicanje poduzetništva u društvu što će za MSP omogućiti lakši pristup informacijama, znanju o mogućnostima razvoja i visokokvalitetnim poslovnim uslugama i infrastrukturi koju nude poduzetničke potporne institucije (PPI) koje će potaknuti ljude da pokrenu poslovanje i razviju MSP.

Komponente projekta
1. Radovi na izgradnji Gospodarskog centra,
2. Upravljanje projektom 
3. Promidžba i vidljivost
Planirani sadržaji
„Opis i prikaz građevina“ buduće Zgrade 1. Gospodarskog centra dan je u privitku ovog projektnog zadatka u kojem su navedeni svi planirani sadržaji i funkcije  objekata. Tijekom izrade studije izvedivosti izrađivač projektno-tehničke dokumentacije za Gospodarskog centra će, po potrebi, dostaviti sve neophodno potrebne tehničke podatke kao podlogu za izradu predmetne studije.

Predmet nabave
Predmet ove nabave uključuje Izradu studije izvedivosti s analizom troškova i koristi te pripremu i dostavu svih traženih podataka potrebnih za prijavu projekta Zgrada 1. Gospodarskog  centra u sustav e Fondovi. Predmetni projekt planira se prijaviti u okviru Integriranih teritorijalnih ulaganja - SC 3a2 „Omogućavanje povoljnog okruženja za razvoj poduzetništva“, Operativnog programa Konkurentnost i kohezija 2014.-2020. 
Zgrada 1. Gospodarskog centra u Osijeku treba sadržavati sajamski i multifunkcionalni prostor s mogućnošću prilagodbe prostora veličini i zahtjevima događanja. Treba integrirati ulazne i pripadajuće pomoćne sadržaje s preuzimanjem na sebe dijela funkcije multifunkcionalnog prostora, u slučaju manjih događanja. Također je potrebno osigurati prostor za caffe/snack bar i poduzetnički prostor. Poduzetnički prostor treba sadržavati broj ureda za najam, prostore za obrte, prostore za sastanke te pripadajuće servisne prostore. Arhitektonski moderno, otporni materijali, lako za održavanje.
[bookmark: _GoBack]Zgradom 1. će upravljati trgovačko društvo Osječki sajam d.o.o., Osijek.
Studijom izvedivosti će se detaljno razraditi namjena planiranog objekta i popratnih sadržaja u program, te napraviti procjena uključivanja dodatnih dionika i partnera u provedbu programa, uz jasnu analitiku troškova i koristi.
Studija treba dokazati opravdanost i ekonomsku isplativost ulaganja u Zgradu 1. Gospodarskog centra, te popratnu infrastrukturu: parkiralište, uređenje okoliša i sl. Studija izvedivosti predstavlja ključni dokument, u kojem se detaljno i po propisanoj metodologiji analiziraju sve koristi i troškovi određenog projekta te se pokazuje njegova opravdanost za financiranje iz EU fondova.
Odabrani ponuditelj je osobito dužan za cijelo vrijeme trajanja ugovora postupati prema uputama Naručitelja i pro aktivno surađivati u koordinaciji sa ostalim izvršiteljima usluga angažiranim na realizaciji projekta, s ciljem postizanja što veće kvalitete projekta i što kraćih rokova izrade uz obvezno poštivanje rokova provedbe pojedinih projektnih aktivnosti te krajnjeg roka završetka projekta.
Usluga uključuje Izradu studije izvedivosti i analizu troškova i koristi sukladno projektnom zadatku te sukladno Smjernicama za izradu analize troškova i koristi koje je izradila Europska komisija a nalaze se na linku: http://ec.europa.eu/regional_policy/sources/docgener/studies/pdf/cba_guide.pdf, kao i pripremu i dostavu svih traženih podataka potrebnih za prijavu projekta u sustav eFondovi te davanje potrebnih pojašnjenja vezanih uz projektnu prijavu tijekom postupka evaluacije projekta.
Osnova dokumenta se sastoji od sljedećih točaka:
· Sažetak
· Socio-ekonomski kontekst
· Identifikacija projekta
· Analiza izvedivosti i opcija projekta
· Ljudski resursi
· Lokacija
· Benchmarking
· Implementacija
· Financijska analiza
· Ekonomska analiza
· Procjena rizika

Projektna dokumentacija

Projektna dokumentacija za Zgradu 1. je izrađena te je predan zahtjev za izdavanje građevinske dozvole za Zgradu 1. Gospodarskog centra u Osijeku.
Odabrani ponuditelj u tijeku izrade studije izvodivosti i analize troškova i koristi dužan je surađivati s projektantima projektno-tehničke dokumentacije za izgradnju Zgrade 1. Gospodarskog centra u Osijeku.

Rok
Rok za izradu studije izvedivosti je 30 dana od dana sklapanja ugovora .
Usluga tehničke pomoći traje do trenutka konačne odluke o statusu projekta od strane tijela ovlaštenog za provedbu evaluacije projekta.

